Document ID: 32003R1217

Ir-Regolament tal-Kummissjoni (KE) Nru 1217/2003
ta' l-4 ta' Lulju 2003
li jistabbilixxi speċifikazzjonijiet komuni għal programmi ta' kontroll ta' kwalità għas-sigurtà ta' l-avjazzjoni ċivili nazzjonali
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunita Ewropea,
Wara li kkunsidrat ir-Regolament (KE) No 2320/2002 tal-Parlament Ewropew u tal-Kunsill tas-16 ta' Diċembru 2002 li jistabbilixxi regoli komuni fis-settur tas-sigurtà ta' l-avjazzjoni ċivili [1] u b'mod partikolari l-Artikolu 7(1) tiegħu,
Billi:
(1) L-iżvilupp u l-implimentazzjoni ta' program ta' kontroll ta' kwalità għas-sigurtà ta' l-avjazzjoni ċivili nazzjonali minn kull Stat Membru huwa essenzjali biex tiġi żgurata l-effettivita tal-programm ta' kontroll ta' kwalità għas-sigurtà ta' l-avjazzjoni ċivili ta' kull Stat bi qbil ma' l-Artikolu 5(3) tar-Regolament No 2320/2002.
(2) Speċifikazzjonijiet għall-programm ta' kontroll ta' kwalità għas-sigurtà ta' l-avjazzjoni ċivili implimentati mill-Istati Membri għandhom jiżguraw metodu li jaqbel f'din il-kwistjoni. Għalhekk Regolament huwa l-aktar strument adattat għal dan l-iskop.
(3) Il-kontroll ta' programmi ta' kontroll ta' kwalità għas-sigurtà ta' l-avjazzjoni ċivili nazzjonali f'livell Komunitarju jirrikjedi metodu li jaqbel għall-assessjar ta' qbilf'livell nazzjonali.
(4) Sabiex ikun effettiv, għandhom isiru eżamijiet uffiċjaliregolari taħt ir-responsabbilta ta' l-awtorità xierqa. M'għandhomx jiġu ristretti għas-suġġett, stadju jew mument li fih ikunu twettqu. Għandhom jieħdu l-iktar forom adattati sabiex jiżguraw l-effettivita tagħhom.
(5) Għandha tingħata prijorita lill-iżvilupp ta' metodoloġija komuni u dettaljata għall-eżamijiet uffiċjali.
(6) Huwa neċessarju li jiġi żviluppat mod li jaqbel ta' kif jittieħed rapport fuq il-miżuri meħuda li jissodisfaw l-obligazzjonijiet taħt dan ir-Regolament u fuq is-sitwazzjoni tas-sigurtà ta' l-avjazzjoni fl-ajruporti fit-territorji ta' Stati Membri.
(7) Programmi ta' kontroll ta' kwalità għas-sigurtà ta' l- avjazzjoni ċivili nazzjonali għandhom ikunu bbażati fuq l-aqwa taħriġ. L-aqwa taħriġ bħal dan għandu jitqassam bejn l-Istati Membri.
(8) Il-miżuri provduti f'dan ir-Regolament qegħdin fi qbil ma' l-opinjoni tal-Kumitat għas-Sigurtà ta' l-Avjazzjoni Ċivili,
ADDOTTAT DAN IR-REGOLAMENT:
Il-KAPITLU I
OBJETTIV U DEFINIZZJONIJIET
Artikolu 1
Objettiv
Dan ir-Regolament jistabbilixxi l-ispeċifikazzjonijiet komuni għall-program ta' kontroll ta' kwalità għas-sigurtà ta' l-avjazzjoni ċivili nazzjonali li għandu jkun implimentat minn kull Stat Membru. Dan jinkludi wkoll li jkunu stabbiliti rekwiżiti komuni għall-programmi ta' kontroll ta' kwalità, metodoloġija komuni għall-eżamijiet uffiċjalisabiex jitwettqu u rekwiżiti komuni għall-awdituri.
Artikolu 2
Definizzjonijiet
Għall-iskop ta' dan ir-Regolament għandhom japplikaw id-definizzjonijiet li ġejjin:
1. "awtorità xierqa" għandha tfisser li l-awtorità nazzjonali stabbilita minn Stat Membru sussegwenti għall-Artikolu 5(2) tar-Regolament (KE) No 232/2002 għandha tkun responsabbli għall-koordinazzjoni u l-kontroll ta' l-implimentazzjoni tal- program ta' kontroll ta' kwalità għas-sigurtà ta' l-avjazzjoni ċivili nazzjonali tagħha;
2. "eżami uffiċjali" għandha tfisser kull proċedura jew proċess użat għall-kontroll f'livell nazzjonali. Għandha tkopri eżamijiet uffiċjalita' sigurtà, spezzjonijiet, servers, testijiet u investigazzjonijiet;
3. "awditur" għandha tfisser kull persuna li tmexxi l-eżamijiet uffiċjalif'livell nazzjonali;
4. "Nuqqas" għandha tfisser falliment fil-qbil mar-rekwiżiti tas-sigurtà ta' l-avjazzjoni;
5. "spezzjoni" għandha tfisser eżaminazzjoni ta' l-implimentazzjoni ta' wieħed jew aktar aspetti ta' miżuri u proċeduri ta' sigurtà sabiex jiġi determinat kemm qed jiġu mwettqa b'mod effettiv;
6. "investigazzjoni" għandha tfisser eżaminazzjoni ta' inċident ta' sigurtà u spjegazzjoni tal-kawża tiegħu sabiex jiġu evitati inċidenti oħrajn u tiġi kkunsidrata azzjoni legali;
7. "programm ta' kontroll ta' kwalità" għandha tfisser programm ta' kontroll ta' kwalità għas-sigurtà ta' l-avjazzjoni ċivili nazzjonali;
8. "eżami uffiċjali ta' sigurtà" għandha tfisser eżaminazzjoni bir-reqqa ta' l-aspetti kollha ta' miżuri u proċeduri ta' sigurtà sabiex jiġi determinat jekk humiex qed jiġu implimentati fuq bażi kontinwa u b'livell kostanti;
9. "inċident ta' sigurtà" għandha tfisser eventwalità b'implikazzjonijiet negattivi għas-sigurtà u protezzjoni ta' persuni u propjeta;
10. "servej" għandha tfisser evalwazzjoni ta' l-operazzjonijiet sabiex jiġu determinati bżonnijiet ta' sigurtà. Dan jinkludi l-inklużjoni tal-punti dgħajfin li jistgħu jiġu mistħarrġa biex titwettaq interferenza li mhix rikonoxxuta, minkejja l-implimentazzjoni ta' miżuri u proċeduri ta' sigurtà, u r-rakkmandazzjoni ta' miżuri kompensatorji protettivi fl-istess livell mat-theddida li jiġi indirizzat kull riskju identifikat;
11. "test" għandha tfisser prova ta' miżuri ta' sigurtà ta' l-avjazzjoni, fejn l-awtorità xierqa tintroduċi l-intenzjoni li ssir xi azzjoni kontra l-liġi bl-iskop li tiġi eżaminata l-effiċjenza u l-implimentazzjoni tal-miżuri tas-sigurtà li jeżistu.
Il-KAPITLU II
REKWIŻITI KOMUNI GĦAL PROGRAMMI TA' KONTROLL TA' KWALITÀ
Artikolu 3
Il-poteri ta' l-awtorità xierqa
sabiex jiżguraw l-effettivita tal-program għas-sigurtà ta' l-avjazzjoni ċivili nazzjonali, l-Istati Membri kollha għandhom jipprovdu l-awtorità xierqa bil-poteri neċessarji ta' rinfurzar.
Artikolu 4
Kontenut tal-programm ta' kontroll ta' kwalità
1. Il-programm ta' kontroll ta' kwalità għandu jkun fih il-miżuri kollha neċessarji li jkunu ttieħdu għall-kontroll ta' kwalità sabiex jassessjaw regolarment l-implimentazzjoni tal-programm għas-sigurtà ta' l-avjazzjoni ċivili nazzjonali, inklużi l-policies li fuqhom hu bbażat.
2. Il-programm ta' kontroll ta' kwalità għandu jinkludi u jindirizza l-elementi li ġejjin:
(a) struttura ta' organizzazzjoni, responsabbiltajiet u riżorsi;
(b) deskrizzjonijiet ta' xogħol u kwalifiki ta' l-awdituri kollha responsabbli għat-twettiq ta' programm ta' kontroll ta' kwalità;
(ċ) attivitajiet ta' kontroll, li jinkludu tipi, għan, kontenut, frekwenza u ffukar ta' eżamijiet uffiċjali ta' sigurtà, spezzjonijiet, servejs u testijiet kif ukoll il-klassifikazzjoni ta' qbil u l-iskop u r-responsabbiltajiet ta' l-investigazzjonijiet kull meta huma applikabbli;
(d) attivitajiet ta' riforma fin-nuqqasijiet li jipprovdu dettalji li jikkonċernaw rapport fuq in-nuqqasijiet, follow-up, u riforma sabiex jiġu żgurati b'mod effettiv ir-rekwiżiti għas-sigurtà ta' l-avjazzjoni;
(e) miżuri ta' rinfurzar; u
(f) komunikazzjonijiet u rapport fuq attivitajiet li twettqu u l-livell ta' rekwiżiti għas-sigurtà ta' l-avjazzjoni.
Artikolu 5
Kontroll ta' qbil
1. L-implimentazzjoni tal-programm għas-sigurtà ta' l-avjazzjoni ċivili nazzjonali għandha tiġi kontrollata.
2. Il-kontroll għandu jitwettaq bi qbil mal-programm ta' kontroll ta' kwalità, u għandu jiġi kkunsidrat il-livell ta' theddid, it-tip u n-natura ta' l-operazzjonijiet, l-istandard ta' l-implimentazzjoni, u fatturi oħra li jitolbu iktar kontroll frekwenti.
3. Id-direzzjoni, l-issettjar tal-prijoritajiet u l-organizzazzjoni tal-programm ta' kontroll ta' kwalità għandhom jitwettqu indipendentament mill-miżuri li ttieħdu taħt il-programm għas-sigurtà ta' l-avjazzjoni ċivili nazzjonali.
Artikolu 6
Ir-Rapportaġġ
1. Stati Membri għandhom jippreżentaw rapport fis-sena lill-Kummissjoni fuq il-miżuri li ttieħdu sabiex jiġu sodisfatti l-obligazzjonijiet tagħhom taħt dan ir-Regolament u rigward is-sitwazzjoni tas-sigurtà ta' l-avjazzjoni fl-ajruporti allokati fit-territorju tagħhom. Punti ta' gwida sabiex isir rapport huma stabbiliti f'L-Anness 1.
2. Il-perjodu ta' referenza għar-rapport għandu jkun l-1 ta' Jannar-31 ta' Diċembru. Ir-rapport jrid jingħata xahrejn wara li jkun lest il-perjodu ta' referenza. F'eċċezzjoni rapport jista jiġi preżentat sa l-aħħar ta' Frar 2004 għall-perjodu 19 ta' Lulju 2003 sal-31 ta' Diċembru 2003.
Il-KAPITLU III
METODOLOĠIJA KOMUNI GĦALL-VERIFIKI
Artikolu 7
Twettiq tal-verifiki
Attivitajiet ta' kontroll għandhom jinkludu kemm attivitajiet imħabbra u kemm dawk li mhumiex.
Artikolu 8
Klassifikazzjoni tal-qbil
Awdituri ta' sigurtà, spezzjonijiet u testijiet għandhom jassessjaw l-implimentazzjoni tal-programm għas-sigurtà ta' l-avjazzjoni ċivili nazzjonali billi jużaw sistema ta' klassifikazzjoni ta' qbil stabbiliti f'L-Anness II.
Il-KAPITLU IV
REKWIŻITI KOMUNI GĦALL-AWDITURI
Artikolu 9
Disponibbiltà ta' l-awdituri
Kull Stat Membru għandu jieħu l-passi xierqa sabiex jiżgura li numru biżżejjed ta' awdituri huwa disponibbli sabiex iwettaq l-attivitajiet ta' kontroll ta' qbil kollha.
Artikolu 10
Kriterju ta' kwalifika għall-awdituri
1. Kull Stat Membru għandu jiżgura li l-awdituri li jwettqu funzjonijiet min-naħa ta' awtorità xierqa għandu jkollhom il-kwalifiki xierqa, li għandhom jinkludu biżżejjed esperjenza teoretika u prattika fis-settur relevanti.
2. L-awdituri jrid ikollhom:
(a) fehma tajba tal-programm għas-sigurtà ta' l-avjazzjoni ċivili nazzjonali u kif inhu applikat fuq l-operazzjonijiet li jiġu eżaminati;
(b) fejn hu xieraq, fehma ta' l-iktar miżuri stretti kif inhu applikabbli fl-Istat Membru konċernat u l-post li għandu jiġi eżaminat;
(ċ) fehma tajba ta' ħidma rigward teknoloġija u teknika tas-sigurtà;
(d) fehma ta' prinċipji ta' eżami uffiċjali, proċeduri u tekniċi;
(e) fehma ta' ħidma ta' l-operazzjonijiet li jiġu eżaminati.
Il-KAPITLU V
DISPOŻIZZJONIJIET KOMUNI
Artikolu 11
Tqassim ta' l-aħjar prattiċi
Stati Membri għandhom jinfurmaw lill-Kummissjoni bl-aqwa taħriġ fejn għandu x'jaqsam il-programmi ta' kontroll ta' kwalità, metodoloġija ta' eżami uffiċjali u awdituri. Il-Kummissjoni għandha taqsam din l-informazzjoni ma' Membri Stati oħra.
Artikolu 12
Dan ir-Regolament għandu jidħol fis-seħħ fl-20 ġurnata minn wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta' Lulju 2003.

Labels: 7
8
15